Diari Oficial de la Generalitat Valenciana


Sumari del DOGV 5266, del 25-05-2006 (2006/5935)

ORDE de 12 de maig de 2006, de la Conselleria d'Empresa, Universitat i Ciència, per la qual es regula la prova d'accés als estudis universitaris que establix el Reial Decret 1.640/1999, de 22 d'octubre, per al curs 2005/2006.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/05/12/(1)/dof/vci/html**

### Dades del document

Número de DOGV
:   5266

Data del DOGV
:   25-05-2006

Secció del DOGV
:   I. DISPOSICIONS GENERALS

Número del document
:   2006/5935


Data del document
:   12-05-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * examen
    * accés a l'educació
    * estudiant
    * legislació

ORDE de 12 de maig de 2006, de la Conselleria d'Empresa, Universitat i Ciència, per la qual es regula la prova d'accés als estudis universitaris que establix el Reial Decret 1.640/1999, de 22 d'octubre, per al curs 2005/2006. [2006/F5935]  
El Reial Decret 1.742/2003, de 19 de desembre, pel qual s'establix la normativa bàsica per a l'accés als estudis universitaris de caràcter oficial, deroga el Reial Decret 1.640/1999, de 22 d'octubre, no obstant això, establix en la disposició transitòria segona que fins setembre de 2005 han de tindre lloc les proves d'accés a la universitat d'acord amb el Reial Decret 1.640/1999, de 22 d'octubre, pel qual es regula la prova d'accés als estudis universitari. El Reial Decret 827/2003, de 27 de juny, establix el calendari d'aplicació de la nova ordenació del sistema educatiu i el Reial Decret 1.318/2004, de 28 de maig, pel qual es modifica el Reial Decret 827/2003, de 27 de juny, i ajorna fins el curs 2007/2008 l'aplicació de les mesures previstes per als cursos 2005/2006 i 2006/2007, per això, tots els alumnes que pretenen accedir a la universitat fins el curs 2007/2008 ho han de fer d'acord amb els dits reial decrets.  
A l'efecte que els estudiants puguen realitzar els exercicis previstos, sobre les matèries cursades en la corresponent modalitat del Batxillerat, i amb atenció a les opcions que els centres van programar per al curs 2005/2006, així com establir les normes d'organització de la prova i fent ús de la facultat de desplegar els procediments d'accés a la universitat que atribuïx la disposició final primera del Decret 41/2005, de 25 de febre, del Govern Valencià, pel qual es crea la Comissió Gestora dels processos d'accés i preinscripció en les universitat públiques del Sistema Universitari Valencià, i a proposta de la Comissió Gestora,  
ORDENE  
Primer  
La finalitat de la present orde és el desplegament per al curs acadèmic 2005/2006, en l'àmbit territorial de la Comunitat Valenciana, de la prova d'accés als estudis universitaris que regula el Reial Decret 1.640/1999, de 22 d'octubre, per als alumnes que tinguen el títol de Batxiller d'acord amb el que establixen els articles 29.1, 41.2 i 53.4 de la Llei Orgànica 1/1990, de 3 d'octubre, d'Ordenació General del Sistema Educatiu.  
Segon  
1. En el curs 2005/2006 tindran lloc dos convocatòries, una ordinària els dies 13, 14 i 15 de juny de 2006 i una d'extraordinària els dies 12, 13 i 14 de setembre de 2006. En cada una de les convocatòries de la prova d'accés la provà és única.  
2. Els exercicis que formen la prova d'accés han de basar-se en les matèries comunes i les de modalitat que establix el Decret 174/1994, de 19 d'agost, del Govern Valencià, pel qual s'establix el currículum de batxillerat a la Comunitat Valenciana, i que va modificar el Decret 50/2002, de 26 de març, del Govern Valencià, l'estudiant ha d'haver cursat les assignatures en el segon curs de batxillerat.  
3. Els continguts de les propostes d'examen dels exercicis, que formen les parts de la prova d'accés als estudis universitaris, els establixen els professors dels cossos docents universitaris especialistes en les diferents matèries, que les universitats designen, després de la coordinació amb els professors del cos d'Ensenyament Secundari.  
Tercer  
Els centres han de remetre a la universitat a la qual estiguen adscrits, entre els dies 5 a 8 de juny, ambdós inclusivament, i entre els dies 4 a 7 del mes de setembre, una relació certificada en què figuren els alumnes que volen presentar-se a la prova d'accés, on s'ha d'indicar: la nota mitjana del Batxillerat que hi ha en la documentació oficial, la via o les vies d'accés a què concorren, les matèries cursades objecte de l'examen de la segona part de la prova, l'idioma estranger cursat com a matèria comuna (primer idioma), així com les exempcions que s'han concedit per mitjà de resolució expressa i el llibre de qualificacions, d'acord amb el que procediment que cada universitat establisca per a això.  
Quart  
La prova d'accés consta de dos parts:  
1. La primera, de caràcter general, ha de versar sobre les matèries comunes del segon curs de Batxillerat i ha de constar de quatre exercicis.  
2. La segona part, de caràcter específic, ha de versar sobre les matèries de modalitat del segon curs de Batxillerat que establix el Reial Decret 3.474/2000, de 29 de desembre, pel qual es modifica el Reial Decret 1.700/1991, de 29 de novembre, pel qual s'establix l'estructura del Batxillerat, i el Reial Decret 1.178/1992, de 2 d'octubre, pel qual s'establixen els ensenyaments mínims del Batxillerat i el Decret 174/1994, de 19 d'agost, del Govern Valencià, pel qual s'establix el currículum del Batxillerat a la Comunitat Valenciana, modificat pel Decret 50/2002, de 26 de març, del Govern Valencià.  
Cinqué  
La primera part de la prova ha d'estar formada per quatre exercicis. La duració de cada un dels qual és de 90 minuts:  
1. Primer exercici, l'estudiant en el moment de matricular-se en la prova d'accés, ha d'escollir entre un exercici d'Història o un de Filosofia II. L'exercici d'Història ha de consistir a compondre un text sobre un tema o una qüestió de tipus històric a partir de l'anàlisi de diferents fonts d'informació (textos, taules, gràfics, imatges i d'altres semblants). L'exercici de Filosofia II consistix a fer una redacció i preguntes sobre un text de tipus filosòfic.  
2. Segon exercici: anàlisi d'un text d'idioma estranger, de llenguatge comú no especialitzat. A partir del text proposat l'estudiant ha de fer un comentari personal i ha de contestar les qüestions relacionades amb el text, que seran plantejades i contestades per escrit en el mateix idioma, sense ajuda de diccionari ni cap altre material didàctic.  
3. Tercer exercici: anàlisi i comprensió d'un text en llengua castellana. La proposta ha de constar de tres parts:  
. Elaborar un resum o esquema del text, per mitjà del qual se'n mesura la capacitat d'anàlisi i de síntesi.  
. Un comentari crític sobre el contingut del text  
. Respostes a les qüestions de llengua relacionades amb el text.  
4. Quart exercici: anàlisi i comprensió d'un text en valencià.  
La proposta ha de constar de tres parts:  
. Elaboració d'un resum o esquema del text, per mitjà del qual se'n mesura la capacitat d'anàlisi i de síntesi del contingut.  
. Un comentari crític sobre el contingut de text.  
. Respostes a les qüestions de llengua relacionades amb el text.  
En els exercicis primer, tercer i quart, la proposta d'examen ha d'incloure dos opcions diferenciades perquè els estudiants en despleguen una, segons la seua elecció.  
Sisé  
1. Queden exempts de realitzar l'exercici de valencià: Llengua i Literatura II de la prova d'accés a la universitat, els alumnes que no hagen cursat íntegrament els cursos del 2n cicle de l'Ensenyament Secundari obligatori i els dos cursos de Batxillerat en centres docents de la Comunitat Valenciana.  
2. Igualment, els alumnes que, encara que han cursat íntegrament els dos cursos del 2n cicle de l'Ensenyament Secundari Obligatori i els dos cursos del Batxillerat en centres docents de la Comunitat Valenciana, hagen obtingut resolució positiva d'exempció de la matèria de valencià, tant en 3r o 4t de l'Ensenyament Secundari Obligatori, com en 1r o 2n de Batxillerat, queden exempts de realitzar l'exercici de valencià: Llengua i Literatura II de la prova d'accés a la universitat.  
3. Correspon al centre d'Ensenyament Secundari, quan fa la matrícula dels estudiants en la prova d'accés a la universitat, certificar que concorre alguna de les causes dels dos apartats anteriors que donen lloc a l'exempció.  
Seté  
1. La segona part de la prova d'accés ha de tindre com a objectiu constatar els coneixements específics de les matèries pròpies de la modalitat del segon curs establides en el Decret 50/2002, de 26 de març, del Govern Valencià, pel qual es modifica el Decret 174/1994, de 19 d'agost, del Govern Valencià, pel qual s'establix el currículum del batxillerat a la Comunitat Valenciana.  
2. Per a realitzar la prova d'accés els estudiants ha de concórrer per la via o les vies d'accés que establix el Reial Decret 1.640/1999, de 22 d'octubre, modificat pel Reial Decret 990/2000, de 2 de juny, i el Reial Decret 1.025/2002, de 4 d'octubre, que han de correspondre a la modalitat de Batxillerat cursada en segon curs d'acord amb el que establix l'annex d'esta orde.  
3. Els estudiants han d'examinar-se de les matèries vinculades a cada via a més d'una matèria de modalitat de segon curs. Tan les matèries vinculades com l'escollida pels estudiants han d'haver sigut cursades com a pròpies de la modalitat o com a optatives pròpies de la modalitat cursada, excepte els alumnes de Música o de Dansa que hagen obtingut el títol de Batxillerat perquè han finalitzat el tercer cicle de grau mitjà i han superat les matèries comunes del Batxillerat, els quals han de realitzar completa la primera part de la prova, de la segona part han d'examinar-se, únicament, de les matèries vinculades a la via o les vies escollides lliurement en el moment de la inscripció, d'acord amb el que establix l'article 9 del Reial Decret 1.640/1999, de 22 d'octubre.  
4. Quan s'accedix per dos vies, en la segona part de la prova, hi ha dos qualificacions, una per cada una de les vies, calculades de la manera següent: se suma el 40% de les qualificacions de cada una de les dos matèries vinculades a la via, i el 20% de la qualificació més alta de les obtingudes en les matèries corresponents a l'altra via.  
Huité  
El desplegament de la segona part de la prova per al curs 2005/2006 ha de ser el següent:  
1. Els estudiants de la modalitat d'Arts que opten a la via d'Arts, han d'examinar-se de Dibuix Artístic II, Història de l'Art i d'altra matèria de modalitat del segon curs, que han cursat els estudiants i que ha d'indicar-se en el moment de la inscripció a la prova.  
2. Els estudiants de la modalitat de Ciències de la Naturalesa i de la Salut:  
a) Si opten a la via cientificotecnològica han d'examinar-se de Matemàtiques II, de Física i d'altra matèria de la modalitat de segon curs, que han cursat els estudiants i que han d'indicar en el moment de la inscripció a la prova.  
b) Si opten a la via de Ciències de la salut, han d'examinar-se de Biologia, de Química i d'altra matèria de modalitat del segon curs, que han cursat els estudiants i que han d'indicar en el moment de la inscripció a la prova.  
c) Si opten a les dos vies, Cientificotecnològica i Ciències de la salut, han d'examinar-se de Matemàtiques II, de Física, de Biologia i de Química.  
3. Els estudiants de la modalitat de Tecnologia que opten a la via Cientificotecnològica, han d'examinar-se de Matemàtiques II, de Física i d'altra matèria de modalitat del segon curs, que han cursat els estudiants i que han d'indicar en el moment de la inscripció a la prova.  
4. Estudiants de la modalitat d'Humanitats i Ciències Socials:  
a) Si opten a la via d'Humanitats, s'han d'examinar de Llatí II i Història de l'Art i d'altra matèria de modalitat del segon curs, que han cursat els estudiants i que han d'indicar en el moment de la inscripció a la via.  
b) Si opten a la via de Ciències socials s'han d'examinar de Matemàtiques aplicades a les Ciències Socials II, de Geografia i d'altra matèria de modalitat de segon curs, que han cursat els estudiants i que han d'indicar en el moment de la inscripció a la via.  
c) Si opten per les dos vies, Humanitats i Ciències socials, han d'examinar-se de Llatí II, d'Història de l'Art, de Matemàtiques Aplicades a les Ciències Socials II i de Geografia.  
Nové  
1. Contra la qualificació que atorga el tribunal després de la realització de les proves l'alumne pot optar, per a cada una de les assignatures, entre sol·licitar la revisió de la correcció dels exercicis per un segon corrector en els termes que assenyala l'article 16.1 del Reial Decret 1.640/1999, de 22 d'octubre, o han de formular una reclamació davant la Comissió Gestora de la prova d'accés a la universitat. La sol·licitud de reclamació d'assignatura exclou la possibilitat de revisar esta, per això en el cas que es plantegen les dos opcions tan sol s'admet a tràmit la reclamació davant la Comissió Gestora.  
2. La reclamació davant la Comissió Gestora s'ha de presentar en la universitat on va realitzar la prova d'accés, en el termini de tres dies hàbils des que es fa pública la qualificació de l'exercici sobre allò que es reclama, ha de fonamentar-s'hi en la comprovació d'errades materials. El president del tribunal emet informe sobre la procedència del que s'ha sol·licitat i ha d'elevar-lo a la comissió gestió que ha de resoldre. La resolució de la Comissió Gestora posa fi a la via administrativa.  
3. Contra la qualificació dels exercicis que resulte després del procés de revisió que s'establix en el punt primer d'este apartat, de 22 d'octubre, el estudiant pot formular la reclamació davant la Comissió Gestora d'acord amb el que establix l'apartat anterior.  
4. Les sol·licituds de revisió han d'anar acompanyades amb la corresponent targeta on figura la qualificació definitiva de la prova d'accés. No s'admet a tràmit cap sol·licitud de revisió en què no s'aporte la targeta.  
5. La resolució de les revisions o de les reclamacions s'ha de notificar a les persones interessades en els servicis de l'alumnat de les universitats públiques o en el centre de secundària que els correspon.  
DISPOSICIÓ ADDICIONAL  
Per a la nota mitjana dels dos cursos de Batxillerat ha d'ajustar-se a allò establit en l'Orde de 17 de gener de 1995, de la Conselleria d'Educació i Ciència (DOGV núm. 2.460, d'1 de març), i l'Orde de 21 de juliol de 2000, de la Conselleria de Cultura i Educació (DOGV núm. 3.829, de 5 de setembre), sobre avaluació en el Batxillerat.  
DISPOSICIÓ TRANSITÒRIA  
1. Els estudiants que tinguen aprovat el Batxillerat LOGSE d'acord amb el Decret 174/1994, de 19 d'agost, del Govern Valencià, amb caràcter previ a la modificació efectuada pel Decret 50/2002, de 26 de març, i vulguen presentar-se a la prova d'accés a la universitat, ho faran d'acord amb l'estructura de la prova d'accés regulada en la present orde.  
2. Els estudiants que tinguen aprovat el Batxillerat en la modalitat de COU poden, d'acord amb el Reial Decret 1.640/1999, de 22 d'octubre, presentar-se a la prova d'accés a la universitat segons l'estructura que regula esta orde, per una o dos de les vies d'accés.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat Valenciana.  
València, 12 de maig de 2006  
El conseller d'Empresa, Universitat i Ciència,  
JUSTO NIETO NIETO


Còpia Permalink ELI